Aceste aglomeratii dense de stele sunt printre cei mai enigmatici locuitori ai Universului.
Acum, noi observatii Hubble ne dezvăluie că acestea sunt și mai stranii decât era crezut înainte.
Episodul 80: Ghicitoarea stelelor lipsă
Roiurile globulare sunt sfere mari de stele care orbitează galaxiile, inclusiv a noastră.
Pe vremuri, credeam că aceste obiecte erau compuse dintr-un singur grup de stele care se formaseră împreună.
Totuși, roiurile globulare ale Căii Lactee par să fie mult mai complexe.
Multe roiuri care orbitează Calea Lactee sunt compuse din cel puțin două grupuri distincte de stele.
Cam jumătate de stele fac parte dintr-o singură generație de stele normale, despre care credem că s-au format primele,
iar cealaltă jumătate aparțin unei generații ulterioare,
poluată cu anumite elemente chimice produse de stelele dinainte.
Dar, atunci când astronomii au măsurat proporția de stele din a doua generație din roiurile Căii Lactee, au fost uimiți -
există mult mai multe stele tinere decât s-ar fi așteptat.
Așa că astronomii au început să emită ipoteze.
O explicație favorită era că aceste roiuri au conținut odată un număr uriaș de stele de primă generație
dar că un număr semnificativ din aceste stele bătrâne a fost la un moment dat proiectat în afara roiului
lăsând o cantitate aproximativ egală de stele din fiecare generație
Această explicație are sens pentru roiurile globulare din Calea Lactee,
unde stelele fugare s-ar putea ușor ascunde printre stelele similare în vastul halou al galaxiei noastre.
Dar Hubble a observat roiurile globulare din jurul unei galaxii mult mai mici
și ce a găsit pune această idee sub semnul întrebării.
Aceste patru roiuri globulare din galaxia Fornax se dovedesc a fi foarte similare
în compoziție cu cele din galaxia noastră, deci aceeași teorie ar trebui să le explice formarea.
Pe baza numărului de stele tinere din aceste roiuri,
ele ar fi trebuit să fie de zece ori mai masive în trecut
înainte de a evacua cantități imense de stele bătrâne, nepoluate, pentru a se micșora la dimensiunea curentă
Dar, spre deosebire de Calea Lactee, galaxia care găzduiește aceste roiuri nu conține destule stele pentru a face posibil acest lucru
Nu au unde să se ascundă! Pur și simplu nu există.
Acest lucru înseamnă că o ipoteză favorită despre modul de formare ale roiurilor de generații mixte,
care ar trebui, conform ipotezei, să existe doar înconjurate de un număr mare de stele bătrâne,
nu poate fi corectă.
Astronomii vor trebui să se gândească in continuare despre cum au ajuns să existe aceste obiecte misterioase, atât în Calea Lactee cât și în galaxii mai îndepărtate.
Hubblecast e produs de ESA/Hubble la ESO în Germania
Misiunea Hubble e un proiect de cooperare internațională dintre NASA și Agenția Spațială Europeană
www.spacetelescope.org
Transcris de ESA/Hubble, tradus de Ruxandra Vâlcu